LidanRubinov/Halacha-QA huggingface dataset:
שאלה: כשרות ופיליפינית. מה עושים?: יש לי כמה שאלות בנוגע לעבודת זרה שנמצאת אצלנו כל הזמן בעקבות מחלת אם המשפחה. (אקדים ואומר שאנחנו דתיים והפיליפינית אינה מבינה כלל בכשרות ודת. אנחנו מנסים ללמד אותה כמה שאפשר אבל היו מקרים.) זה נורא חשוב לנו. נשמח לתשובות מהירות, מפורטות ונכונות. מראש גדולה!! 1. בעבר אמרו לנו שהיא לא יכולה להדליק בעצמה את הגז כשהיא מבשלת לנו ולכן אנו קצת מסתבכים עם זה. האם כלל זה נכון? או המצאה? 2. אם העובדת הכינה מאכלים חלביים בכלים בשרים? ולהפך.? 3. אם הכינה בכלי צלייה בשר ולאחר מכן דג? 4. העובדת הכינה לנו פיתה עם נקניקיה. התחלתי לאכול והרגשתי טעם נורא מוזר. הסתכלתי בפיתה והיא הייתה עם גבינה צהובה!!! אכלתי כבר חלק אבל כמובן שהפסקתי באותה שניה! מה אני עושה??? נורא מפחיד אותי. 5. בעקבות המקרים רצינו לטבול את כל הסכום- כיצד עלינו לעשות זאת? 6. רצינו גם לחדש את כל הצלחות לצלחות זכוכית מ-2 צבעים- חלבי ובשרי. וכך אם היא טועה זה לא נורא. האם זה נכון? או שהכלל עם הזכוכית רק לגבי כוסות? 7. היא גם אוכלת לפעמים בשר וחלב ביחד. מה עלינו לעשות? לאסור עליה? 8. לגבי שטיפה של כלי בשרי בכיור חלבי. מה הדין? על הכול! וסליחה על הטרחה! הלוואי ולא היינו נזקקים לפיליפינית. רק בריאות בעז"ה ושבוע טוב!
תשובה: א. אמת ב. טרף. אלא אם מדובר בכלי ישן וכדומה בדיעבד, כל מקרה לגופו ג. גם אם לא ניקתה את השיפוד, כשר בדיעבד. ובלבד שיהודי התערב בבישול ד. להודות בפני ד  על הטעות, להתחרט על כך שלא בדקת היטב, ולקבל על עצמך להתחזק בבדיקות אלו טרם האוכל ה. טבילה אינה הכשר. הגעלה היא הכשר, ע"י ששמים את הכלים בכלי גדול עם מים מבעבעים רותחים ומעט סבון ו. ספרדים מקלים בכך, אשכנזים מחמירים בכך ז. מותר לה, אך לא בכלים שלכם ח. אם מדובר בשטיפה עם סבון במים לא רותחים אפשר להקל חיזקו ואימצו
שאלה: חרדים חרדיות- כיסוי ראש ושפה: אני בת 15 ויש לי שאלה קצת מצחיקה אבל נורא מסקרנת אותי. רציתי לשאול 2 שאלות: 1. מדוע חרדיות הולכות בדרך כלל עם פאות ולא עם כיסוי ראש? הרי לא תמיד אני מבחינה שזה פאה וכך לא יודעת שזה בעצם כיסוי ראש וזה מאבד את כל ההלכה לא?! 2. מדוע החרדים הרבה פעמים מדברים באנגלית? הרי עברית זה השפה שלנו לא?הרי אנחנו בארץ ישראל. ושבוע טוב!
תשובה: 1. הנשים בקהילה שלנו שלא לובשות פאה, לא תמיד מקפידות לכסות את כל השערות כולן. יש רבנים שסבורים שאם הם יתירו פאה נוכרית יהיה קל ופשוט יותר לנשים לכסות את כל הראש. לכן הם פסקו כך לנשים בקהילה שלהם. 2. אצל חרדים מסוימים השפה העברית נחשבת לשון קודש: היא ראויה לתפילה וללמוד תורה. הם רואים קלקול בכך שמדברים דברי חול בעברית. לכן את השיחות הרגילות הם מנהלים באנגלית או ביידיש.
שאלה: אחי האטאיסט ואחי הדתי- מה עושים?: שבוע טוב, שמי - ויש לי שני אחים הבחור ( -) אטאיסט והאמצעי ( ) דתי מאוד. כל שבת שאחי מגיע אלינו לשבת אבא שלי רוצה לעשות זימון אחי - טוען שאינו רוצה להצטרף לזימון מפני ש מחלל שבת בפרסיה ואסור לו לעשות איתו זימון. עדיף שאחי האמצעי יצור סכסוך בין כל המשפחה בגלל שאינו רוצה לעשות זימון? חוץ מזה הבנתי שאסור לנו לשתות מהקידוש אם אחי האטאיסט נוגע בקידוש? למה אסור? על התשובה שיהיה שבוע טוב.
תשובה: יש מקלים לצרף אדם מחלל שבת בפרהסיא לזימון בימינו. לדעתי הדבר אסור, ובעיקר אם הוא מצהיר על היותו אטאיסט דהיינו שכל העניין הוא כצפצוף הזרזיר בעלמא בעיניו וללא כל משמעות. הלא אין עניין לעשות זימון להכנה לברכה עם אדם שלא מאמין באל שאותו מברכים עוד מעט. אמנם, סכסוך במשפחה והשפלת אביך גם הם איסורים, ומובילים לסגירת האפשרות שאותו אח רחוק ישוב בעתיד. במקרה כזה שהדבר גורם לעכירות האהבה ולהתגברות שנאה ומריבה, יש להתיר לאחיך לענות למרות שאין לזה ערך הלכתי, ויסמוך בזה על הדעות המקלות על כל פנים. אם היין אינו מבושל אסור לשתותו אם אחיך מזג אותו, משום שח לא רצו קרבה יתירה עם עוברי עבירה.
שאלה: עובד ארגון אנטי מסיונרי, קריאה בברית החדשה: אני עובד בארגון אנטי מסיונרי ידוע במסגרת פעילותי אני נפגש עם יהודים המאמינים בברית החדשה ובאותו האיש המבנים עצמם יהודים משיחיים אני מנסה להראות להם איך אמונתם היא הבל וטעות הצעתי לאחד מהם לקרוא ברמבם וענה לי כשאתה תקרא בברית החדשה. השאלה האם מותר לי לקבל ממנו את הברית החדשה כדי שיסכים לקבל ממני את הרמבם ושאלה שניה האם מותר לי לעיין בברית החדשה כדי להיות בבחינת דע מה שתשיב לאפיקורס
תשובה: מותר לקבל ממנו את הספר על מנת להעניק לו רמב"ם כדי שישוב בתשובה, אך להשליך לפח את מה שנתן לך, ללא קריאה. דע מה שתשיב אינו מתיר קריאה בספרי ע"ז ומינות, חוץ מלגדולי תורה אשר בנויים היטב בעולמם כך שהכל מגיע מירא"ש עבור התמודדות עם הע"ז להכריעה בשדה התרבות והתאולוגיה. בהנחה שאינך ת"ח גדול אלא אדם ישר וטוב העוסק במצווה, אין היתר לקרוא בדברים אלו שכן אין בכך צורך אמיתי ואינך מחוסן דיו מפני שפת החלקות של הנצרות. את התשובה למינים אפשר לבנות גם ללא קריאת המינות, אלא בהכרת תשובות גדולי הדורות כלפיהם כגון הכוזרי ודברי הרב זצ"ל בספר אורות.
שאלה: הילות: ישבתי עם שכנתי בחצר המשותפת שלנו ובעוד שאנחנו מדברות ראיתי בכל מני מקומות על הגוף שלה הילה ירוקה אח"כ בפתח הבית שלה וזרם החוצה. שאלתי אותה אם היא עומדת לנסוע לאיזשהו מקום והיא אמרה לי :אני באמת לא יודעת והמשכנו לדבר ושוב ראיתי את הצבע עליה,תוך כדי כמובן אמרתי לה שאני רואה אותה ממש ירוקה והיא לא ממש הבינה והפסקתי כמובן להגיד גם כי לא ראיתי בזה טעם אבל המשכתי לראות. למחרת היא התקשרה אלי ואמרה שהיא באוטו של חברה עם בעלה ושהחברה באופן מפתיע ובלי להודיע באה לקחת אותם לקברי צדיקים (לקבר הרב פיש) והיא ממש התפאלה.אציין שאני לא רואה בד"כ הילות אבל לעיתים רחוקות כן. לפני כחודש בערב שבת חלמתי שאני רואה מחלון ביתה של השכנה הנ"ל שני בנים אחד כבן 10 והשני כבן 8 ליד שולחן קטן ומרובע ועל השולחן דולק נר גדול עגול בצבע לבן אוסיף ואכתוב שהאישה הנ"ל נשואה 12 שנים ואין לה עדין ילדים.מה אומרים הדברים האלה עליה ועלי?
תשובה: אלו דמיונות. במקום לשים לב לכך, התרכזי בחיזוק המידות הטובות ושמירת ההלכה. שבשני אלה כל חיינו תלויים.
שאלה: נטוראי קראטה: מי הם נטוראי קראטה והאם היהדות מקבלת אותם או שמתנגדת להם?
תשובה: המילה נרשמת אחרת מכפי שנרשם בשאלה  הם נקראים נטורי קרתא   פרושו שומרי העיר. זוהי קהילה שרובה בירושלים, של חרדים קנאים שרואים עצמם כשומרי האמונה היהודית, יותר מכולם. הם בוודאי יהודים כשרים. ליותר העמקה עיין בקישור לויקיפדיה
שאלה: לגבי אבל שבנו מתחתן: רציתי לשאול אותך מספר שאלות הלכתיות לגבי מצב מסוים שנוצר במשפחה שלי. ביום שלישי הקרוב אחותי מתחתנת, והיום אח של אמא שלי נפטר. ועל כך התעוררו לי מספר שאלות: 1) האם אמא שלי תוכל להיות נוכחת בחתונה או רק בחופה? 2) האם אפשר לשים שירים כל עוד אמא שלי נמצאת? 3) איזה בגדים היא יכולה ללבוש? 4) האם היא תוכל להיות נוכחת בשבת חתן?
תשובה: משתתף באבלכם ובצערכם מעתיק לך מתוך הקישור הרצ"ב, עיין עוד שם: אבי החתן כלה - אבל שבנו או ביתו אמורים להינשא בתוך ימי השבעה מותר לו לצאת מביתו ולהיות נוכח בחופה בלבד. אך עליו להקפיד על שאר דיני האבלות. רשאי ללבוש בגד נוסף על בגדי האבלות כדי להסתיר את הקריעה. שבת בתוך השבעה שבת אינה מפסיקה את ימי השבעה, אלא היא נחשבת במניין שבעת הימים. כל דיני אבלות נוהגים עד כשעה לפני כניסת שבת ומיד לאחר יציאתה. אם האבל נוסע למקום אחר לשבת, התירו לו לצאת מהבית אך בתנאי שלא יצא יותר מ- 3 שעות קודם לכניסת שבת. אבל שאר דיני אבלות נשארים, כגון: שאסור לו להחליף בגדים לצורך הנסיעה אלא עד שעה לפני כניסת שבת. בשבת עצמה מותר להחליף בגדים לבגדי שבת ואין נוהגים דיני אבלות. עם זאת עדיין חל על האבל איסור תלמוד תורה, אך מותר לו ללמוד שנים מקרא ואחד תרגום. וכן חל עליו איסור קיום חיי אישות. נוהגים שהאבל לא יוצא מביתו בשבת אלא לבית הכנסת בלבד. מיד בצאת השבת (לפי הזמן המופיע בלוח) חייב האבל לחזור וללבוש את בגדי האבלות ולהחליף נעלים וחלים עליו כל דיני האבלות של השבעה.
שאלה: עלי גפן למילוי: מעוניינת בהכנת עלי גפן ממולאים. הבנתי שישנה בעיה להשתמש בעלי גפן טריים מחשש חרקים קטנטנים תולעים. ישנן עלי גפן בשימורים תוצרת חוץ וברצוני לדעת על איזו חברה אתם ממליצים אם בכלל וכל-טוב
תשובה: עלי גפן בשימורים כל עלי הגפן שבדקנו בשימורים שבדקנו היו נגועים. עלי גפן טריים-
שאלה: צניעות הגבר: הרב. ראיתי בקיצוש"ע שיש להתלבש מתחת לשמיכה אם מורידים גם את הבגדים הפנימיים ביותר. האם יש חובה לנהוג כך? וכאשר אנחנו מתקלחים אנחנו ללא שום בגד וכיסוי, אז יוצא שמותר להתלבש "רגיל" רק בשירותים אמבטיה?
תשובה: להלן ציטוט מתוך המשנה ברורה (או"ח ב  א) האדם צריך להתנהג בצניעות ובושה לפני הקב"ה. ואפילו כשהוא לילה ובחדרי חדרים, הלא מלוא כל הארץ כבודו, וכחשיכה וכאורה לפניו יתברך. וכן צריך ליזהר תמיד מחמת טעם זה שלא במקום הכרח, מלגלות מבשרו ואפילו מעט, כל מה שדרכו להיות מכוסה בבגדים לעולם. אבל רשאי לגלות ידו עד קוב"דו (המרפק) וצוארו עד החזה. על כן האנפלאות יראה ללבשם או לפשטם גם כן תחת הסדין, שלא לגלות רגליו, שדרכן להיות מכוסות לעולם במדינות אלו, שאין הולכין יחף אפילו בקיץ. וכן כל כיוצא בזה, אם לא שאי אפשר בענין אחר. וכן בבית המרחץ, שדרכן של בני אדם לילך שם ערומים ואי אפשר בעניין אחר, אין בזה משום פריצות. וכן כשרוחץ בנהר הדין כן, רק יזהר לפשוט וללבוש סמוך לנהר כל מה שאפשר, בכדי שלא ילך בגילוי הגוף שלא לצורך. ואפילו ערוותו אין צריך לכסות בירידתו לנהר. ולא עוד, אלא שהמכסה   נראה כאילו בוש בדבר, וכאילו כופר בבריתו של אברהם אבינו. אך בעלייתו מן הנהר, שפניו כלפי העם, ישחה, או ישים ידו כנגד ערוותו לכסותה, ובלבד שלא יגע בה. למדנו מכאן מספר עקרונות: 1. "דרכן להיות מכוסות במדינות אלו" - אצל גברים הדרישה היא לפי הנורמה המקובלת. מותר היכן שמקובל ללכת יחף או במכנסיים קצרים, כמו כן במקום שבו לא לובשים חולצה - בחוף רחצה וכד. 2. "שלא במקום הכרח. אם לא שאי אפשר בעניין אחר" - כל פעולות ההסתר הם כאשר אפשר להסתיר. אבל אין דרישה מוחלטת: אין דרישה להסתיר עצמך במקווה או ברחצה (שם רחצו עירומים) בנהר. 3. במקווה או במלתחה חייבים להתלבש בשירותים. גם כשיש אחרים, אפשר לעמוד מול הקיר ולהתלבש, או לשבת ולהניח את המגבת על אזור החלציים ולהתלבש.
שאלה: עמידה כאשר ספר תורה בצד: כאשר ספר התורה מונח בצד על ספסל ( ולא מחזיקים אותו ), האם יש צורך לעמוד? ואם כן מה המקורות.
תשובה: אם הספר אינו עומד, מותר לשבת
שאלה: זרע: בבקשה שאלה דחופה האם בגד שיש בו שכבת זרע שנגע בבגדים אחרים נקיים מטמא את הבגדים האחרים? האם מותר ללבוש את הבגדים האחרים????
תשובה: הבגד לא מטמא בגדים אחרים.
שאלה: הסבר האמונה היהודית: הרב! השאלה שלי היא גדולה ורחבה, הייתי רוצה לשאול האם ניתן להסביר את האמונה היהודית על פי השכל, כלומר לפי עובדות מוגמרות ומוכחות, או שהאמונה בבסיסה היא אמונה פשוטה שבאה מהלב, מהרגש? כי אם אני אנסה להסביר לחבר חילוני שלי על האמונה היהודית, אני אסביר לו שניתנה לנו תורה ובה כתובים כל הדברים שבהם מאמינים היהודים ונמצאים גם כל ההסברים וההוכחות לכך, אבל אז אותו חבר יכול לומר- כל זה נכון במידה ומאמינים בתורה, אבל איך אפשר בוודאות להאמין שאכן התורה ניתנה משמיים וצריך להאמין במה שכתוב בה? כלומר קשה להביא הוכחות ברורות לאמונה, אז איך אפשר להסביר אותה?
תשובה: האמונה כוללת נושאים שונים, אפשר להאמין בכל אחד בנפרד - אפשר להאמין בכולם: אמונה במציאות ד  אמונה בהשגחה אלוקית אמונה בסגולת ישראל אמונה בתורה מן השמים אמונה בנצחיות התורה וכו  ר הדברים שרשמתי המאוחר יותר כולל את קודמיו: אם תוכיח את מציאות ד  עדיין לא הוכחת שהוא משגיח בעולם. אם תוכיח מציאות ד  והשגחתו, עדיין לא הוכחת שהתורה נתנה מהשמים. אבל אם הוכחנו שיש השגחה מיוחדת על עם ישראל והיא קשורה לחזון התורה ולמצוותיה - ממילא הוכחנו גם את מציאות ד, את השגחתו ושהתורה נתנה משמים. בהסברת והוכחת האמונה יש הרבה דרכים והרבה שיטות. יש דברים עמוקים מאוד ופחות עמוקים. אחרי כל ההקדמות הללו אביא לך נימוק הגיוני מכריע: העובדה שאחרי אלפיים שנות גלות ופיזור בין העמים, חזר עם ישראל והתגבש בארץ מולדתו, הקים מדינה וחדש בה שפה ותרבות ישנה. שים לב יש כאן שישה מרכיבים שכל אחד(!) מהם הוא פלא שאין דוגמתו בעולם - אין בשום מקום בעולם אירוע כמו ההיסטוריה הפלאית של עמנו. 1. הישרדות של עם מפוזר ונרדף במשך אלפיים שנה. 2. חזרה למולדת עתיקה. 2. הקמת מדינה בתוך סביבה עוינת (מלחמת השחרור). 3. פזורה שונה באופיה ותרבותה מתגבשת לעם אחד (יוצאי תימן עם יוצאי גרמניה  יוצאי רוסיה עם יוצאי מרוקו.) 4. במשך אלפיים שנה הארץ לא נתפסה על ידי שום אומה אחרת. 5. החזרה לארץ זכתה להסכמה בין לאומית כוללת. 6. החייאת שפה עתיקה שחדלה מלהיות שפה מדוברת. הכי חשוב לזכור שיש כתובים אלוקים (תנ"ך) שהעם הזה החזיק עוד בטרם יצא לגלותו והם נבאו מראש שכל הדברים הללו יתרחשו. כאן יש הוכחה מלאה גם להשגחה אלוקית שהביאה את עם ישראל עד הלום, גם לסגולת ישראל ובחירתו, גם למקור האלוקי של דברי התנ"ך, גם לקיום המצוות (הרי העם ששרד ושב לארצו נשמר בזכות התורה, גם תחושת החיבור בין חלקי העם היא בזכות המורשת האלוקית שלו: מילה, מזוזה, תפילות, חגים.) לצערי לא ראיתי חילוניים שהוכחה זו הפכה אותם לשומר מצוות. יש לזכור את הפסיכולוגיה האנושית: לאנשים קשה לשנות את דרכם. לכן גם אם מראים להם דברים ברורים, הם מוצאים אמתלות לדחות את הדברים. מניסיוני ראיתי שאנשים מדברים כאילו בדרכים של שכל והיגיון אבל מה שבאמת משפיעה עליהם הרבה יותר אלו הרגשות שלהם: הוכחה מאוד חזקה לכך אפשר לראות בשיטות של המפרסמים. גם פרסום מסחרי וגם פרסום בתוך תעמולת בחירות. אם תשים לב תראה שבכל דרכי הפרסום, הפניה היא בעקר אל הרגש, יש מעט מאוד פניה אל השכל. למרות הכל, חשוב להפיץ את הדברים מפני שיש בהם אמת ברורה ונוקבת.
שאלה: דת: שלוב רב הרב, רציתי לשאול איך קמה היהדות? וגם לשאול, האם הדת הנוצרית קמה עי אנשים? - כי קראתי על הסיפור של ישו, שאנשים אחר כך לקחו את זה, והפכו לדת. איך נדע שגם את היהדות לא הקימו אנשים?? בבקשה הסבר טוב, ומפורט.
תשובה: ב"ה, ה  אמר לאברהם "ואעשך לגוי גדול" כלומר עם חשוב. ובברית בין הבתרים אמר לו כיצד זה יקרה, ירדו למצרים, יעבדו קשה, יצאו משם ברכוש גדול ויחזרו לארץ ישראל. וכך היה. הדת היהודית לא קמה אלא ה  יצר אותה לפי התוכנית שנאמרה בברית. הנצרות מבוססת על סיפור של אדם אחד אבל עם ישראל עמד מול הר סיני - מאות אלפי אנשים ומהם חכמים ונבונים דור דעה, אי אפשר לספר להם סיפורים. במשך ארבעים שנה הלכו במדבר מתוך השגחה מיוחדת ולא חסר להם דבר, מדובר בקהל גדול ובתקופה ארוכה, שכולם ראו את השכינה השורה ביניהם. דני ארגמן
שאלה: שמירת העיניים וייאוש: הרב, מאז שאני זוכר את עצמי כנער, הבנתי את המשמעות ואת החומרה שיש בשמירת העיניים והוצאת זרע לבטלה. מאז ומתמיד הניסיונות לחזור שוב ושוב, לא מוצא דרך אפשרית לעצור את הסבל הזה. ניסיתי כל מיני אפשרויות,תירצתי בזה שכשאמצא מישהי הדבר יפסק ולצערי לא כך הדבר. חודש הרחמים והסליחות אבל מה זה משנה. היום תיקון וכנראה שמחר שוב הגלגל יסתובב חלילה, מצד אחד שבע יפול צדיק וקם מצד שני הרגשה צבועה של אחטא ואשוב. לצערי הכל נגיש וזמין עם הטכנולוגיה, הכל קל ומהיר שניות בודדות מהרגע שהיצר מתגבר עד הנפילה. אשמח לקבל עצות בנושא.
תשובה: הקב"ה מונה את ההצלחות שלך, לא פחות מאשר הנפילות. בכל פעם שאתה מטה את העיניים שלא להביט באיסור, המעלה בכך מכריעה נפילות רבות מן העבר. צריך להתגבר כארי להלחם שלא ליפול בהשחתת הברית, ובכל נפילה יש לעשות תשובה ולנסות שוב. עיקר המבט צריך להיות כמה הצלחתי היום שלא להביט, ולא כמה נכשלתי היום. מתוך ההבנה שרוב הפעמים אתה מנצח, ומיעוטן היצר מנצח, תתמלא במרץ מחודש לקום ולנסות שוב. לא להתקרב למחשב שאין בו סינון ראוי. בהצלחה
שאלה: מחשב בשבת?!: הגיעה לידי שאלה האם מותר לחילוני שבכל מקרה ישתמש במחשב לראות במחשב שיעורי תורה. מה דעת הרב בנידון? (אני לא פוסק ולא עניתי לו כי זאת נראית שאלה מאוד תמוהה) מראש וחודש טוב
תשובה: ב"ה, גם אם זה שיעור תורה עדיין אסור לראות בשבת. דני ארגמן
שאלה: לק: הרב בבית ספרנו אמר לנו שלק על הציפורניים חייב להיות שלם אחרת הוא חוצץ בנטילה. אני מאוד מקפידה על זה אך אי אפשר לדאוג שהלק יהיה ב100 אחוז ממש מושלם. יכול להיות שיהיה מילימטר קטן שאין בו לק. זה נורא מתסכל לדאוג כל הזמן ללק שיהה שלם, ושאלתי היא- מתי הלק חוצץ?? האם הוא חייב להיות ממש 100 אחוז שלם? מראש!
תשובה: כמובן שגם הרב צודק וגם את. הלק צריך להיות שלם. אולם כמו כמעט כל הדברים בהלכה - מקומות בהם יש סדקים קטנים ומועטים שאישה הולכת איתם ולא מחדשת את הלק - אינם פוסלים את נטילת הידיים. ואם כן, את יכולה להיות גם שמחה במצוות וגם שמחה בלק.
שאלה: בית מזוזה שנפל: לכבוד הרב החלק העליון של בית המזוזה נפל לי. (לא המזוזה עצמה לאל). האם יש צורך לעשות משהו? מראש ערב טוב
תשובה: אין חובה לעשות דבר, מלבד להתקין אותו מחדש.
שאלה: סליחות: קודם כל אני אגיד שאני נוהג כמנהג הספרדים.יש לי קושי לקום בבוקר לומר סליחות, וקשה לי להגיד את הסליחות ביחיד. ( מפני שעכשיו אני בימי החופש הגדול, ואני לא במסגרת בית הספר, ששם יש תפילה מסודרת וכמובן סליחות).שאלתי היא: האם אני יכול לומר סליחות מתי שבית - הספר יפתח ולהקל בעניין זה. ( מפני שבכל מקרה האשכנזים נוהגים כשבוע לפני).ב מראש.
תשובה: בשאלות אלו תמיד יש לדון מהי האלטרנטיבה. אם השאלה היא האם אפשר להתחיל רק משעה שבית הספר ואם התשובה תהיה לא - אתה תאמר את הסליחות כבר מעכשיו: בוודאי צריך לומר מעכשיו. אם השאלה היא האם אפשר להתחיל משעה שבית הספר מתחילים, ואם התשובה תהיה לא - לא תגיד בכלל: בוודאי שיש להתחיל משעה שבית הספר מתחיל. מה אני מציע לעשות? לפחות תלך עכשיו בימים שני וחמישי, וכשבית הספר יתחיל - תלך כל יום. האם אתה יכול ללכת בדרך זו?
שאלה: כשרות מוצרי סולגר: האם הויטמינים של חברת סולגר כשרים?
תשובה: להברת "סולגר" יש מגוון גדול מאד של מוצרים, שלחלק יש הכשר של KOF K ולחלק אין הכשר. יש גם חברת בת בשם SUPHERB שעל חלק מהמוצרים שלה יש הכשר של העדה החרדית. באתר שלהם צוין על איזה מוצרים יש הכשר של העדה החרדית
שאלה: טבעונות והכשרים של בשר רבנות: היום יש יותר ויותר פעילים טבעונים וגם דתיים טבעונים שעושים כל מיני הפחדות לגבי זה שאסור לצרוך מוצרים מן החיי, לאחר שחכמינו כבר הזכירו את התיקונים שעושים באכילת דגים ובשר בשבתות ובימים טובים. התורה התירה אכילת בשר, ויש היום רבנים ראשיים שמוסמכים ויש משגיחים ובד"צים למינהם שאומרים שהבשר כשר, אז איך פתאום ממליצים לא לצרוך מוצרים מן החיי? האם באמת בבשר בימינו יש צער בעלי חיים גדול כל כך, או שההשגחות אכן מקפידות. השאלה היותר מורכבת, אם באמת חס וחלילה שהבשר באמת לא מוכשר כהלכה מי מקבל את הדין האוכל או הרב השוחט המשגיח שהוסמך להכשיר את הבשר. אני כבר לא יודע למי להאמין, יש רבנים שאומרים כך ויש רבנים שאומרים כך, ואני מפחד לעשות חטא באם זה באמת לא כשר.
תשובה: בשר שיש עליו הכשר של הרה"ר, הרי הוא כשר לכתחילה. ספרדי יקפיד על חלק בהכשר הרה"ר, ואשכנזי יקפיד גם כן לאכול חלק לכתחילה, ובשעת הדחק יאכל לא חלק. אין להקשיב למוציאי שם רע על הכשרי הרבנות בבשר. התורה התירה לאכול בשר בעוה"ז וכך נהגו האמוראים שאנו כחמורים לגביהם. כל עוד אנו חיים בעולם הזה ולא בעולם שכולו טוב, אזי אין עניין בטבעונות ואפשר לאכול בשר לכתחילה, לאחר שחיטה והסרת הדם כפי ההלכה.
שאלה: פדיון הבן: בני נולד בתאריך י באב תשעה. 26.7.2015. רציתי לדעת מתי עלינו לקיים את מצוות פדיון הבן?
תשובה: סליחה שלא ראיתי. האם זה עדיין רלוונטי? באיזו שעה נולד? שתזכו בברכת שמיים גדולה
שאלה: מנחה ותפילת הדרך הטרמפים: אני בת 19 וגרה בשומרון. בגלל חוסר תחבורה נורמלית באיזורי אני הרבה פעמים תופסת טרמפים לעיר הקרובה אליי. רוב הפעמים בשעות הצהריים אחרי צהריים כשאני בדרך למשמרת ערב בעבודה ויוצא הרבה פעמים שאני מתחילה להתפלל מנחה עד שבא טרמפ (כי אני יודעת שאח"כ אני כבר לא אספיק). השאלה- האם אני צריכה להפסיק בתפילת מנחה שאני עולה על הטרמפ כדי להגיד תפילת הדרך או לא? (הרבה פעמים אני מפסיקה באמצע כי אני חוששת שעד שאני אסיים להתפלל מנחה אני כבר אגיע למקום שאני צריכה) בבקשה אם תוכל לענות לי, בברכת כתיבה וחתימה טובה,
תשובה: לשאלה זו היבט שלא שאלת עליו בכלל, והוא שאלת עליה לטרמפ באמצע התפילה. אני מתקשה להבין את הסיבה לעלות, בעיקר לאור המשנה האומרת ש"אפילו המלך שואל בשלומו ונחש כרוך על עקבו   לא יפסיק". הגמרא מבארת כי אמנם אין מדובר בפיקוח נפש, אבל עצם ההפסקה היא בעייתית. אני כמובן מבין היטב את המצוקה של חשש היתקעות במקום, אבל נראה לי כי הפיתרון לעלות לטרמפ תוך כדי תפילה אינו הפיתרון הנכון למציאות הזו. לגבי תפילת הדרך   בוודאי שלא מפסיקים בתפילה כדי לומר תפילת הדרך, אולם הדבר הנכון לעשותו בשעה שמתפללים הוא להכניס את תפילת הדרך לתוך "שומע תפילה" בתפילת העמידה.
שאלה: תחתיות ארטישוק: לרבנים אני רוצה להבין מה הבעיה עם תחתיות ארטישוק אם מורידים את כל העלים ונשאר רק התחתית נכון שארטישוק מוחזק כנגוע אך אם מורידים את העלים שהם הבעיה ושוטפים את התחתיון אני חושב שלא צריך להיות בעיה באולמות ובתי עסק המשגיחים מפחדים מהירק הזה למה
תשובה: כאן באתר, זה יש על תשובה בנושא בערך ב"אגף ההלכה"  חרקים במזון. עיין שם
שאלה: סליחות שאלה דחופה: האם אפשר להתפלל סליחות ביחיד אם כן מה יחיד לא קורא ובאיזה להתפלל סליחותז?
תשובה: אם אין ברירה, אומרים סליחות ביחיד. הדבר שלא אומרים הוא י"ג מידות, אלא במנגינה של קריאה בתורה ולא של תפילה.
שאלה: שבועה: אני בן 29 ובהיותי סביב גיל 13 (לפני או אחרי, לא זכור לי) אמרתי שבועה בעקבות סיפור שמורה סיפרה לנו בכיתה אשר הלחיץ אותי כי הוא היה על מחלה ומתוך חשש או פחד אמרתי לעצמי את הדבר הבא "אני נשבע לקרוא תהילים כל יום של אותו היום" הצלחתי לעמוד בכך רק מספר חודשים בודדים. שאלתי היא, האם אני צריך לעשות התרת נדרים למרות שאמרתי זאת ממזמן? האם התרת נדרים שעושים לפני ראש השנה מתיר שבועה זו? יש לציין שעד היום זה די מטריד אותי שאולי אני מפר שבועה וזה משפיע על מחשבותיי.
תשובה: אם זה מטריד אותך - פנה אל רב  ויעשה לך התרת נדר על הדבר הזה.   רב מוכר לך, רב שלמדת אצלו, רב שכונה - רב היישוב, רב בית כנסת וכד
שאלה: ריכוך עור רצועות תפילין: האם מותר לפי ההלכות לרכך עור של רצועות תפילין כדי שיהיה גמיש יותר? אם כן עם איזה חומרים מותר להישתמש?
תשובה: אין איסור לעשות כך. אולם אני לא יודע מהי הדרך הטכנית.
שאלה: כשרות חלב ודגים: יש לבתי אירוע חלבי ודגים האם מותר לאכול דגים בצלחת שאכלו עליה מוצרים חלביים אני חייב לציין שאני ספרדי וכן הדג שמוגש הוא מבושל כפרווה
תשובה: אין מחמירים בתחום זה. יש רבנים שאפילו מתירים לאכול לכתחילה את שניהם ביחד כיום, אולם בכל מקרה - לא צריך להחמיר ולהימנע מאכילה בצלחת שאכלו בה חלבי.
שאלה: שתי שאלות קריאת שמע על המטה וחזרה על ברכות: יש לי שתי שאלות: 1) לגבי ברכת המפיל, האם היא נחשבת מעין ברכה שהיא נפרדת מקריאת שמע שעל המיטה? אסביר גם למה אני שואל- כי אני חי במשפחה בעלת אורח חיים חילוני והאמצעי שדרכו אני קורא את קריאת שמע שעל המיטה הוא דרך הפלאפון ולפעמים קורה שכשאני הולך לישון נגמרת לי הסוללה ואז אני יכול לומר רק מה שאני יודע בעל פה, שזה את ברכת המפיל, כי אני עוד לא יודע בעל פה את כל קריאת שמע שעל המיטה, אז האם זה ר לפעמים לומר רק את ברכת המפיל לפני השינה? 2) בעת קריאת תפילה, האם זה ר לומר פעמיים או שלוש שורה מסויימת שהרגשתי שלא קראתי אותה מספיק בהדגשה ואני רוצה להדגיש אותה ולהתכוון אליה או שצריך לקרוא הכל בסוג של רצף מסויים ולא לחזור על אותן שורות?
תשובה: א. ברכת המפיל אכן עומדת לעצמה, וכל הדברים האחרים הנאמרים סובבים אותה. אולם צריך לדעת כי ביסוד ההלכה   מה שצריך לומר הוא קריאת שמע, וכך היא נקראת "קריאת שמע על המיטה". כדאי אפוא בראש ובראשונה לדעת את הפרשה הראשונה של קריאת שמע בעל פה (זה בכלל טוב לדעת) ואז לומר גם את ברכת המפיל וגם את קריאת שמע על המטה. ב. שאלת חזרה על מנת להתכוון תלויה מאוד בהקשר. יש אנשים שעושים זאת בשל עצבנות, או בשל תופעה נפשית של OCD, ומזה כדאי מאוד מאוד להיגמל, כי הדבר הופך לסיוט. לעומת זאת, אם אדם מידי פעם רוצה לעשות זאת כדי לכוון את התפילה ממש   הדבר מותר. ברם, מומלץ גם אז לא לעשות כך, אלא לכוונן את המחשבה להמשך, ולא להיכנס לעולם החזרות על התפילה.
שאלה: ירק ללא הכשר נקיות מחרקים: האם אפשר להכין או לקנות סלט פסטו שעשוי מבזיליקום שאינו נקי חרקים?
תשובה: יש באתר כמה תשובות קודמות על פסטו
שאלה: כרובית וברוקולי של בודק: רציתי לשאול ספציפית לגבי כרובית וברוקולי של בודק שכן לא ראיתי התייחסות ספציפית של הרב משה כ"ץ.במאמרו על כרובית וברוקולי.
תשובה: בבדיקות האחרונות שנעשו הוא הוא יצא נקי
שאלה: ממ"ד כתה ה: אני מלמדת בבי"ס ממ"ד בכיתה ה לתלמידים בעלי לקויות למידה. כל בוקר אנו כמובן מתפללים והשנה אני מכניסה את תפילת העמידה. רציתי לברר כמה דברים על התפילה. א. איך בכלל מתחילים ללמד ולהסביר את ועל תפילת שמונה עשרה? ב. האם אומרים את הכל או רק חלק? ג. אני אישית מתחילה את התפילה ב "תהילות לא-ל עליון" כשאני צועדת שלושה צעדים אחורה ומסיימת ב "גאל ישראל" ואז מתקדמת שלושה צעדים. האם גם כך ללמד את תלמידי הכיתה? ד. ב"יהיו לרצון" אני מוסיפה פסוק לשמי. האם עלי להכניס זאת גם לתפילה של התלמידים? ולהתחיל לחפש להם פסוקים. דבר נוסף, האם כדי ללמד את התפילה כדאי לומר זאת בהתחלה בקול עד שיתרגלו? אני ממש מודה לך על התשובה.
תשובה: א. על השאלה כיצד ללמד תענה לך מי שמומחת במיומנויות הוראת כתות יסודי, כגון המנהלת. על השאלה מה ללמד, אשמח לסייע. יש להתמקד בשלוש מוקדים- אהבת השם, יראת השם, קשר עם השם. ושלושתם ע"ם סדר זה, כאשר האחד מוביל למשנהו. ראשית לדבר על גדולת הבריאה הטבעית, על מעשיו הטובים של הבורא, ועל תורתו הגדולה והמוסרית. אלו מביאים לאהבתו. לאחר מכן לדבר על נוראותו של הבורא, כמי שגבוה מעל חיינו הקטנים. אפשר להתמקד בקטנותנו כברואים חלקיים, ועליו כמי שרואה את התמונה הרחבה. מתוך שתי יסודות אלו- היחס כלפיו בשיחה ותפילה. שמונה עשרה היא תפילה הכוללת את אוסף הרצונות של העם שלנו, לקיים רצון השם. מלכות, קדושה, תיקון. ג ראשונות עוסקות באמונת ד, אמצעיות עוסקות בבקשות מד, מודים עוסקת בהודאה כלפי ד, אחרונה עוסקת בבקשת השלימות הגדולה ל ע"פ התורה. ב. לפי הערכתך, כמה יוכלו לשאת. העיקר הוא שיביטו בך מתפללת בכוונה גדולה ובעצימת עיניים, שבזה עיקר החינוך העובר כאש לפתילה מהמחנך לתלמידיו. ג. כאשר את מתפללת לעצמך, אפשר לומר שמונה עשרה לבד, או שמע וברכותיה ואז שמונה עשרה. לא לומר רק גאל ישראל ושמונה עשרה משום שגאל ישראל היא ברכה אחרי שמע שיש לה תחילה. כאשר את מתפללת עימם, אם זו הדרך הנכונה לחנכם פדגוגית, אזי מותר. אם אומרים הכל בקשט וחלקים אלו בקול- כך ראוי. ד. יש בזה ערך ע"פ הסוד, ועל פניו גם גירוי פדגוגי כלפיהם. ה. כפוף לשיקול דעתך. אם כך יועיל יותר ליראת השם שלהם ולתרגול התפילה- מותר.
שאלה: תאריך לחתונה: אני רוצה להתחתן שנה הבאה ומבקשת שתיעצו לי על תאריך טוב ומבורך לחתונה ב ל.
תשובה: עייני בקישור מזל טוב!
שאלה: השכרת דירה לסטודנטים: לרב בבעלותנו דירה להשכרה. האם ישנה בעיה להשכיר את הדירה לאנשים שאינם שומרי תורה ומצוות (לדוג - סטודנטים) מתוך הנחה שלא תהיה לנו השפעה על אורח החיים בדירה (צניעות, כשרות וכו ). כאשר מדובר בסטודנטים רווקים, האם יש חיוב להגביל את ההשכרה לגברים בלבד או נשים בלבד?
תשובה: לכתחילה, ודאי עדיף לשומרי מצוות. אבל אפשר להשכיר גם לסטודנטים לא שומרי מצוות. אבל רק לבנים, או לבנות. לא לשני המינים יחד. שנה טובה ובהצלחה! הרב אליקים לבנון www.yelm.co.il